אנציקלופדיה יהודית דעת - טאיטאצק יוסף ;
טאיטאצק יוסף
מחכמי שאלוניקי במאה ה-15-16 [1546-1465]
ר' יוסף טאיטאצק - נולד בספרד, שם למד בישיבה עם ר' לוי בן חביב, בנו של ר' יעקב בן חביב מחבר עין יעקב. משפחות שניהם היגרו לשאלוניקי בשעה ששניהם היו אברכים צעירים בקיאים בש"ס ובפוסקים, בקבלה, באסטרונומיה ופילוסופיה. בשאלוניקי עמד בראש הקהל הפורטוגזי. נבחר לעמוד בראש מועצה של כל הקהלים.
בכוח אישיותו רומם את תפקיד ראש המועצה עד שנחשב לרב הכולל של כל המלכות העות'מאנית אע"פ שמינוי זה היה מיועד לגדול רבני קושטא. עמד 40 שנה בראש ישיבה שנתפרסמה יותר מכל ישיבה אחרת בממלכה העות'מאנית. בכל הקהילות ראו בו גדול הרבנים בדור. היו שבינו אותו "מאור הגולה" או "ריש גלותא".
כתב תשובות רבות לכל הפונים אליו מקהילות רבות, אך כנראה שהיה טרוד בענייני ציבור ועל כן לא נתפנה לסדר את תשובותיו לספר. פעמים רבות נאלץ להשיב מייד, בלחץ זמן, עד שלא נותר לו הזמן לערוך העתק של התשובה. רבות מתשובותיו אבדו. תלמידיו מזכירים אותן והן אינן בנמצא. בדורנו נאספו חלק מהן ע"י החוקר פרופ' מאיר בניהו ויצאו לאור בדפוס.
ר' יוסף טאיטאצק היה מראשי הדור בשאלוניקי ומגדולי החכמים בדורו, דורם של ר' יוסף קארו בצפת, ר' לוי בן חביב, בשאלוניקי וירושלים ור' דוד הכהן [=הרד"ך] בקורפו.
תלמידיו היו גדולי הדור שאחריו. ביניהם:
ור' יצחק אדרבי בשאלוניקי,
ר' שלמה אלקבץ הלוי בצפת,
ר' יוסף וירגא באדריאנופול.
הערה: רבי יצחק אדרבי היה אמנם רב בסלוניקי יחד עם המהרשד"ם , אולם הייתה להם השפעה על כל רבני יוון , טורקיה והבלקן.